ญี่ปุ่นเผยความเชื่อมั่นผู้บริโภคเดือนก.ย.ลดลง
ญี่ปุ่นเผยความเชื่อมั่นผู้บริโภคเดือนก.ย.ลดลง
13 ต.ค. 2558

สำนักงานคณะรัฐมนตรีญี่ปุ่น เปิดเผยว่า ความเชื่อมั่นผู้บริโภคญี่ปุ่นปรับตัวย่ำแย่ลงในเดือนก.ย. ท่ามกลางตลาดหุ้นที่ร่วงลงและการปรับตัวขึ้นของราคาอาหารสด
ดัชนีความเชื่อมั่นของครัวเรือนที่มีสมาชิก 2 คนขึ้นไป ปรับตัวลง 1.1 จุด จากเดือนก่อนหน้า มาแตะที่ 40.6 หลังจากที่เพิ่มขึ้นในเดือนส.ค. โดยความเชื่อมั่นผู้บริโภคเผชิญแรงกดดันจากการร่วงลงของตลาดหุนโตเกียว อันเป็นผลมาจากความวิตกเกี่ยวกับภาวะชะลอตัวของเศรษฐกิจจีน
การสำรวจดังกล่าวได้สอบถามความเห็นผู้บริโภคเกี่ยวกับมุมมองด้านเศรษฐกิจใน 6 เดือนข้างหน้า โดยดัชนีที่ต่ำกว่า 50 บ่งชี้ว่า ผู้ที่มีมุมมองลบต่อเศรษฐกิจนั้นมีจำนวนมากกว่าผู้ที่มีมุมมองบวก โดยรัฐบาลญี่ปุ่นยังคงไม่เปลี่ยนแปลงการประเมินพื้นฐานเกี่ยวกับดัชนีความเชื่อมั่น โดยระบุว่าความเชื่อมั่นผู้บริโภคอยู่ในระดับทรงตัว
               